b'\n_START_ARTICLE_\nIvo \xc5\xa0eparovi\xc4\x87 (nogometa\xc5\xa1)\n_START_SECTION_\nIgra\xc4\x8dka karijera\n_START_PARAGRAPH_\nPo\xc4\x8deo je u Hajduku. Igrao je potom za ni\xc5\xbeeliga\xc5\xa1a Solina u sezonama kad je Solin bio nadomak ulasku u Drugu ligu. Poslije je pre\xc5\xa1ao u suboti\xc4\x8dki Spartak u kojem se zadr\xc5\xbeao samo jednu polusezonu, pa je pre\xc5\xa1ao u dubrova\xc4\x8dkog drugoliga\xc5\xa1a GO\xc5\xa0K-Juga koji je tada bio najja\xc4\x8di u svojoj povijesti, a s obzirom na slabe igre Hajduka potkraj 1980-ih, i mo\xc5\xbeda najja\xc4\x8di na hrvatskom jugu. Karijeru je nastavio u ljubljanskoj Olimpiji s kojom je osvojio naslov slovenskog prvaka sezone 1991./92.. Karijeru je zaklju\xc4\x8dio u Segesti iz Siska.\n_START_SECTION_\nReprezentativna karijera\n_START_PARAGRAPH_\nOdigrao je jednu utakmicu za hrvatsku nogometnu reprezentaciju. To je bilo 19. lipnja 1991. godine u Murskoj Soboti, u utakmici protiv Slovenije, nekoliko dana prije nego je Hrvatska proglasila razdru\xc5\xbeenje od SFRJ. \xc5\xa0eparovi\xc4\x87 je u\xc5\xa1ao u drugom poluvremenu, zamijeniv\xc5\xa1i Ivana Cvjetkovi\xc4\x87a. Hrvatsku je vodio Dra\xc5\xbean Jerkovi\xc4\x87, a igrali su jo\xc5\xa1 Dra\xc5\xbeen Ladi\xc4\x87, Zoran Vuli\xc4\x87, \xc5\xbdeljko Vukovi\xc4\x87, Darko Dra\xc5\xbei\xc4\x87, \xc5\xbdeljko \xc5\xbdupeti\xc4\x87, Slavko I\xc5\xa1tvani\xc4\x87, Sre\xc4\x87ko Bogdan, Nikola Jur\xc4\x8devi\xc4\x87, Fabijan Komljenovi\xc4\x87, Mladen Mladenovi\xc4\x87, Damir Kalapa\xc4\x8d, Zvonimir Boban, Aljo\xc5\xa1a Asanovi\xc4\x87 i Dra\xc5\xbeen Bi\xc5\xa1kup.'